CELEX: 22006D0111
Language: et
Date: 2005-11-22 00:00:00
Title: 2006/111/EÜ: AKV–EÜ ministrite nõukogu otsus nr 6/2005,  22. november 2005 , mis käsitleb üheksanda EAFi tingimuslikust 1 miljardist eurost ülejäänud 482 miljoni euro määramist koostööks AKV riikidega

18.2.2006   
            
            
               ET
            
            
               Euroopa Liidu Teataja
            
            
               L 48/19
            
         AKV–EÜ MINISTRITE NÕUKOGU OTSUS nr 6/2005,
   22. november 2005,
   mis käsitleb üheksanda EAFi tingimuslikust 1 miljardist eurost ülejäänud 482 miljoni euro määramist koostööks AKV riikidega
   (2006/111/EÜ)
   AKV-EÜ MINISTRITE NÕUKOGU,
   võttes arvesse AKV-EÜ Cotonous 23. juunil 2000. aastal allkirjastatud koostöölepingut, eriti selle I lisa punkti 8,
   ning arvestades järgmist:
   
               (1)
            
            
               AKV–EÜ koostöölepingu XVIII deklaratsiooni kohaselt vabastati AKV riikide jaoks mõeldud üheksanda Euroopa Arengufondi (EAFi) kogusummast, 13,5 miljardist eurost, finantsprotokolli jõustumisel 1. aprillil 2003 kohe ainult 12,5 miljardit euro.
            
         
               (2)
            
            
               Riigistrateegiate vahekokkuvõtteid ja EAFi tulemuslikkuskontrolli arvestades otsustas nõukogu teha 2005. aasta jooksul otsuse teise, 250 miljoni euro suuruse summa eraldamiseks AKV–ELi veerahastule ja tingimuslikust 1 miljardist eurost ülejäänud 500 miljoni euro määramise kohta kokkulepitavate eesmärkide jaoks.
            
         
               (3)
            
            
               Üheksanda EAFi summad, sh eelmistest EAFidest ülekantud jäägid, on 2007. aasta lõpuks täielikult maksekohustustega seotud, võimaldamata ühendusel oma rahvusvahelisi kohustusi täielikult täita ega uute rahvusvaheliste algatustega kaasa minna.
            
         
               (4)
            
            
               AKV–EÜ koostöölepingust tulenevate kohustuste ja veel täitmata AKV–EÜ ühiste rahvusvaheliste kohustuste alusel on kiireloomulisuse ja vaesusele keskendumise, abi kontsentratsiooni ja toetuste vastuvõtmise suutlikkuse põhimõtteid arvesse võttes valitud välja ettepanekuid kokku 482 miljoni euro ulatuses.
            
         
               (5)
            
            
               Ettevõtluse arenduskeskuse ning põllumajanduse ja maapiirkondadega seotud koostöö tehnilise keskuse praegust rakenduskorda arvestades on iga-aastased hinnangulised eelarvelised vajadused vastavalt 18 miljonit ja 14 miljonit euro. Seetõttu tehakse ettepanek reserveerida tingimuslikust ühe miljardi euro suurusest summast välja antud, pikaajalise arengu toetuseks suunatud vahenditest 32 miljonit euro nimetatud arenduskeskuste tegevuse rahastamiseks 2006. aastal vastavalt AKV–EÜ koostöölepingu I ja III lisale.
            
         
               (6)
            
            
               Arvestades ELi energeetikaalgatuse käivitamisega seotud suuri lootusi, energeetika olulist osa millenniumi arengueesmärkide saavutamisel ning kuluefektiivsetele ja keskkonnasõbralikele energeetikateenustele juurdepääsu kriitilist tähtsust vaeste jaoks, soovitatakse kavandatavat AKV–ELi energiarahastut toetada tingimuslikust summast soovitusliku 220 miljoni euroga ja kanda see tervenisti üle AKV-sisese koostöö vastavasse vahendisse.
            
         
               (7)
            
            
               Et vähendada AKV riikide haavatavust hinnašokkide suhtes, tehakse kooskõlas AKV–EÜ koostöölepingu artikli 68 lõikega 5 ettepanek reserveerida tingimusliku miljardi järelejäänud osast rahvusvahelise kaubariski juhtimise rahastusse panuse andmiseks soovitusliku summana kuni 25 miljonit euro ja kanda kogu see summa üle AKV-sisese koostöö vastavasse vahendisse.
            
         
               (8)
            
            
               Programmi, mille eesmärk on parandada AKV riikide suutlikkust kohaneda uute ühenduse sanitaar- ja fütosanitaarreeglitega, esimese etapi toetamiseks tehakse ettepanek reserveerida tingimusliku miljardi järelejäänud osast soovituslik summa 30 miljonit euro ja kanda kogu nimetatud summa vastavasse AKV-sisese koostöö vahendisse.
            
         
               (9)
            
            
               Üleaafrikalisse toetusprogrammi panustamiseks tehakse ettepanek reserveerida tingimusliku miljardi ülejäänud osast soovituslik summa kuni 50 miljonit euro ja kanda see üle vastavasse AKV-sisese koostöö vahendisse.
            
         
               (10)
            
            
               Kiirendatud algatust “Haridus kõigile” rahastatakse peamiselt partnerriikides olemasolevate mehhanismide kaudu. Kuna riikide koostatud 2004. aasta vahekokkuvõtetest nähtus, et algatuse jaoks süstemaatilise abi andmine osutus võimatuks, tehakse ettepanek eraldada nimetatud algatusele tingimusliku miljardi järelejäänud osast soovituslik summa 63 miljonit euro ja kanda see üle vastavasse AKV-sisese koostöö vahendisse.
            
         
               (11)
            
            
               Võttes arvesse AKV–EÜ ministrite nõukogu 24. juunil 2005. aastal toimunud istungil vastu võetud kokkulepet, tehakse ettepanek määrata ülemaailmsele HIVi/AIDSi, tuberkuloosi ja malaaria vastu võitlemise fondile 62 miljonit euro,
            
         ON TEINUD JÄRGMISE OTSUSE:
   Artikkel 1
   482 miljoni euro suurune eraldis üheksanda Euroopa Arengufondi tingimuslikust 1 miljardi euro suurusest summast jaotatakse järgmiselt:
   
               a)
            
            
               352 miljonit euro finantsprotokolli lõike 3 punktis a osutatud pikaajalise arengu toetamiseks;
            
         
               b)
            
            
               48 miljonit euro finantsprotokolli lõike 3 punktis b osutatud piirkondlikuks koostööks ja integratsiooniks;
            
         
               c)
            
            
               82 miljonit euro finantsprotokolli lõike 3 punktis c osutatud investeerimisrahastusse.
            
         Eraldis määratakse vastavalt käesoleva otsuse artiklile 2, kandes 320 miljonit euro pikaajaliseks arenguks ettenähtud vahenditest ja 82 miljonit euro investeerimisrahastu vahenditest üle piirkondliku koostöö ja integratsiooni vahendite raames AKV riikide vahelise koostöö rahastamiseks ettenähtud eraldisse.
   Artikkel 2
   482 miljoni euro suuruse eraldisega rahastatakse järgmisi meetmeid:
   
               a)
            
            
               kuni 220 miljonit euro ELi energeetikaalgatuse jaoks;
            
         
               b)
            
            
               kuni 25 miljonit euro AKV riikide kasuks rahvusvahelise kaubariski juhtimise rahastusse;
            
         
               c)
            
            
               soovituslik summa 30 miljonit euro AKV riikide toetamiseks kohanemisel uute ühenduse sanitaar- ja fütosanitaarreeglitega;
            
         
               d)
            
            
               kuni 50 miljonit euro Aafrika Liidu tugevdamiseks oma üleaafrikalise mandaadi rakendamisel;
            
         
               e)
            
            
               soovituslik summa 63 miljonit euro kiirendatud algatuse “Haridus kõigile” toetamiseks;
            
         
               f)
            
            
               kuni 62 miljonit euro ülemaailmse HIVi/AIDSi, tuberkuloosi ja malaaria vastu võitlemise fondi toetamiseks;
            
         
               g)
            
            
               32 miljonit euro finantsprotokolli lõike 3 punkti a alapunktides i ja ii mainitud pikaajalise arengu toetamise vahenditest eraldatakse ettevõtluse arenduskeskuse ning põllumajanduse ja maapiirkondadega seotud koostöö tehnilise keskuse eelarvete rahastamiseks.
            
         Artikkel 3
   Käesolev otsus jõustub selle vastuvõtmise päeval.
   
      Brüssel, 22. november 2005
      
         
            AKV–EÜ ministrite nõukogu nimel
         
         
            eesistuja
         
         A. JOHNSON